Vikipediyada bu ad-soyadlı digər şəxslər haqqında da məqalələr var; bax: Zaur Hüseynov.

**Zaur Rahat oğlu Hüseynov** (26 avqust 1987, Salyan rayonu) — Azərbaycan Silahlı Qüvvələrinin mayoru, İkinci Qarabağ müharibəsinin iştirakçısı, Vətən Müharibəsi Qəhrəmanı.

Həyatı
------

Zaur Hüseynov 26 avqust 1987-ci ildə Salyan rayonunda hərbiçi ailəsində anadan olub. 1994-2002-ci illərdə Sumqayıt şəhər 27 saylı tam orta məktəbdə 8-ci sinifə qədər təhsil alıb. Uşaqlıqdan rəssamlıqla məşğul olduğundan o illərdə həmin məktəbin şagird rəssamı adını da qazanmışdır. Həmin illərdə təşkil olunan rəsm sərgilərində bir neçə dəfə şəhər birinciliyini, həmçinin Şəhər olimpiyadalarında Azərbaycan dili fənni üzrə də birincilik əldə etmişdir. Bədən tərbiyyəsi dərslərində fəal iştirak etdiyi üçün "Şahin" idman yarışların da və digər kollektiv idman yarışlarında komandasına yüksək nəticələr qazandırmışdır. Hərbiçi ailəsində vətənpərvər ruhda böyüməsi onu rəssam olmaq arzusundan əl çəkərək Cəmşid Naxçıvanski adına Hərbi Liseyə yollanmasa maraq oyatdı.

Hərbi xidməti
-------------

2002-2005-ci illərdə Cəmşid Naxçıvanski adına hərbi liseydə təhsil almışdır, 2005-ci ildə Heydər Əliyev adına Azərbaycan Ali Hərbi Məktəbinə daxil olmuşdur. 2009-cu ildə Ordu yarışlarında qazandığı 29 medal ilə məktəbi fərqlənmə ilə bitirib. 3 bürünc, 5 gümüş 21 qızıl medal. 2009-2010-cu illərdə Silahlı Qüvvələrin Təlim Tədris mərkəzini zabit olaraq bitirərək orduya yollanıb. 2010-cu ildə Qazax rayonun müdafiəsində Tank əleyhinə taqım komandiri kimi fəaliyyət göstərib. Şəmkir korpusuna Ordu yarışlarında 2 qızıl medal gətirib. 2011-ci ildə Xüsusi Təyinatlı Qüvvələrin kursunu 1-ci olaraq bitirib, kurs birinciliyi ilə Xüsusi Təyinatlı Qüvvələr mənsubu olaraq xidmətə başlayıb. Bir çox vəzifələrdə xidmət edərək döyüş tapşırıqlarında və Aprel döyüşlərində iştirak edib, Talış kəndi istiqamətində döyüşüb.
2017-ci ildə Türkiyə respublikasında "Beynəlxalq Dalğıc" (1-ci sinif dalğıc) kursunu bitirmiş, 2018-ci ildə isə bu dalğıc təcrübəsini təkmilləşdirmək məqsədi ilə Türkiyə respublikasında "1-ci sinif dalğıc təlimatçısı" (dalış amiri) kursunu müvəffəqiyyətlə bitirmişdir.

### İkinci Qarabağ müharibəsində iştirakı

Azərbaycan Silahlı Qüvvələrinin mayoru olan Zaur Hüseynov 2020-ci il sentyabrın 27-də Azərbaycan və Ermənistan arasında başlanan İkinci Qarabağ müharibəsi zamanı Füzulinin, Cəbrayılın, Xocavəndin və Şuşanın azadlığı uğrunda gedən döyüşlərdə savaşıb. Şuşa şəhərinin azad olunması zamanı Şuşaya ilk girən 3 bölmədən birinin komandiri olmuş. Şuşanın müdafiəsini tabor komandiri olaraq təşkil etmişdir. Xankəndi istiqamətindən bütün hücumların qarşısını o öz şəxsi heyəti ilə almışdır. Şuşa qalasının divarlarını şəxsi heyəti üçün sipər olaraq seçib düşmən öz məğlubiyyəti ilə barışana qədər Şuşanı əldə saxlamışdır.

Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 09.12.2020-ci il tarixli Sərəncamına əsasən Zaur Hüseynova "Vətən Müharibəsi Qəhrəmanı" adı verildi.

Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Zaur Hüseynov "Cəbrayılın azad olunmasına görə" medalı ilə təltif edildi.

Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Zaur Hüseynov "Şuşanın azad olunmasına görə" medalı ilə təltif edildi.

Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Zaur Hüseynov "Füzulinin azad olunmasına görə" medalı ilə təltif edildi.

Azərbaycan Prezidenti İlham Əliyevin 2 fevral 2024-cü il tarixli Sərəncamı ilə "Heydər Əliyevin 100 illiyi (1923–2023)" yubiley medalı ilə təltif edildi.

Təltifləri
----------

* "Heydər Əliyevin 100 illiyi (1923–2023)" yubiley medalı"
* (09.12.2020) — "Vətən Müharibəsi Qəhrəmanı" medalı
* (24.12.2020) — "Cəbrayılın azad olunmasına görə" medalı
* (29.12.2020) — "Şuşanın azad olunmasına görə" medalı
* (24.06.2021) — "Füzulinin azad olunmasına görə" medalı
* "Vətən müharibəsi iştirakçısı" medalı
* — "Şücaətə görə" medalı
* — III dərəcəli "Qüsursuz xidmətə görə" medalı
* — II dərəcəli "Qüsursuz xidmətə görə" medalı
* "Azərbaycan Ordusunun 100 illiyi (1918-2018)" yubiley medalı
* (26.06.2013) — "Azərbaycan Silahlı Qüvvələrinin 95 illiyi" yubiley medalı
* "Azərbaycan Respublikasının strateji obyektlərin mühafizəsi orqanlarının 30 illiyi (1993–2023)" yubiley medalı

İstinadlar
----------

1. 1 2  "Azərbaycan Silahlı Qüvvələrinin hərbi qulluqçularına "Vətən Müharibəsi Qəhrəmanı" adının verilməsi haqqında Azərbaycan Prezidentinin 09.12.2020-ci il tarixli Sərəncamı". www.e-qanun.az (Normativ hüquqi aktların vahid internet elektron bazası) ( (az.)). 09.12.2020. 2021-01-18 tarixində arxivləşdirilib. İstifadə tarixi: 09.12.2020.
2. 1 2  "Azərbaycan Silahlı Qüvvələrinin hərbi qulluqçularının "Cəbrayılın azad olunmasına görə" medalı ilə təltif edilməsi haqqında Azərbaycan Prezidentinin 24.12.2020-ci il tarixli Sərəncamı". www.e-qanun.az (Normativ hüquqi aktların vahid internet elektron bazası) ( (az.)). 24.12.2020. 2021-01-16 tarixində arxivləşdirilib. İstifadə tarixi: 24.12.2020.
3. 1 2  "Azərbaycan Silahlı Qüvvələrinin hərbi qulluqçularının "Şuşanın azad olunmasına görə" medalı ilə təltif edilməsi haqqında Azərbaycan Prezidentinin 29.12.2020-ci il tarixli Sərəncamı". www.e-qanun.az (Normativ hüquqi aktların vahid internet elektron bazası) ( (az.)). 29.12.2020. 2021-01-18 tarixində arxivləşdirilib. İstifadə tarixi: 29.12.2020.
4. 1 2  "Azərbaycan Silahlı Qüvvələrinin hərbi qulluqçularının "Füzulinin azad olunmasına görə" medalı ilə təltif edilməsi haqqında Azərbaycan Prezidentinin 24.06.2021-ci il tarixli Sərəncamı". www.e-qanun.az (Normativ hüquqi aktların vahid internet elektron bazası) ( (az.)). 24.06.2021. 2021-06-26 tarixində arxivləşdirilib. İstifadə tarixi: 24.06.2021.

| ⛭ Vətən Müharibəsi Qəhrəmanları |
| --- |
| İlham Mehdiyev  • Hikmət Mirzəyev  • Namiq İslamzadə  • Zaur Məmmədov  • Kənan Seyidov  • Ələkbər Cahangirov  • Babək Ələkbərov  • Telman Hüseynov  • Raqif İsrayılov  • Babək Qurbanov  • Nizami Mövlanov  • Bu məqalə "Yaxşı" məqalə statusuna layiq görülüb Zaur Nudirəliyev  • Vüsal Sultanov  • Zəfər Yusibov  • Zaur Zeynalov  • Zaur Quliyev  • Əfqan Abdurahmanov  • Səxavət Baxışov  • Ceyhun Camalov  • Ramiz Cəfərov  • Orxan Əkbərov  • Anar Əliyev  • Xaliq İbrahimov  • Füzuli İmrəliyev  • Faiq Qasımov  • Bu məqalə "Yaxşı" məqalə statusuna layiq görülüb Ramiz Qasımov  • Elnur Qebedov  • Anar Mirzəyev  • Rəşad Nadirov  • Vüqar Ağayev  • Mirdamət Bağıyev  • Elbrus Bayramov  • Amid Heydərov  • Saleh Həsənov  • Şahin Hüseynquliyev  • Zaur Hüseynov  • Şixamir Qaflanov  • Anar Qasımov  • Röyal Quliyev  • Səfər Qurbanov  • Elçin Mansurov  • Anar Məmmədov  • İlqar Orucov  • Gündüz Səfərli  • Elvin Səfərov  • Elnur Şirinov  • Anar Şükürov  • Rəşad Abdullayev  • Nihad Babayev  • Qəzənfər Bağırlı  • Nicad Bədəlov  • Fərid Əliyev  • Ceyhun Həsənov  • Ramazan Hudulov  • Rəşad Qasımlı  • Cavid Mahmudov  • Veysəl Musibov  • Surxay Noçuyev  • İsmayıl Səmədov  • Renat Şıxnəbiyev  • Qəzənfər Ağayev  • İzzət Balacayev  • Cavid Behbudov  • Valeh Bədəlov  • Azad Hümbətov  • Adil İbrahimli  • Şahin Allahyarov  • Sübhan Cəbrayılov  • Yaşar Hüseynov  • Bu məqalə "Yaxşı" məqalə statusuna layiq görülüb Camal İsmayılov  • Mehrab Niftəliyev  • Azər Yusifli  • İntiqam Əsgərli  • Elyar Vəliyev  • Orxan Cabbarov  • Yaşar Əhmədov  • Əli Hüseynov  • Nail İbrahimli  • Amin Novruzov  • Fəqan Zalov  • Azər Abdullazadə  • Murad Əflətov  • Vüsal Yaqubov |  |
| Bu məqalə "Yaxşı" məqalə statusuna layiq görülüb — bu işarə həmin məqalənin "Yaxşı" məqalə statusuna layiq görüldüyünü bildirir |